**TERVEZÉS TÉMAKIÍRÁS**

**Tóth Patrik Csaba**

Programtervező informatikus BSc szakos hallgató részére

**Importáló tervezése és megvalósítása pénzügyi nyilvántartáshoz**

Témavezető: Dr. Heckl István

1. Iterációra: Követelmény dokumentáció:

Kezdőlap: A felhasználó beírja a felhasználónevét és a jelszavát. Ha a felhasználónév vagy a jelszó nem egyezik az adatbázisban szereplő adatokkal a rendszer értesítést (Window alert) küld a bejelentkezni kívánó felhasználónak a hibáról (Nem megfelelő felhasználónév vagy jelszó).

Ha valaki úgy akar bejelentkezni, hogy a felhasználónév mezőt és/vagy a jelszó mezőt üresen hagyta akkor az oldal értesítést (Window alert) küld az érvénytelen próbálkozás után.

A kurzor az oldal indulásánál alapértelmezetten a felhasználónév mezőben van.

A bejelentkezés folyamata (felhasználónév illetve jelszó ellenőrzés) elkezdődik a Login gombra kattintva illetve, egy Enter billentyű lenyomása által is.

Ha a felhasználónak nincsen fiókra még az oldalra akkor a Register gombra kattintva csinálhat egy új fiókot.

Be kell írnia a leendő felhasználónevét, amivel később be tud majd jelentkezni illetve a bejelentkezéshez szükséges jelszavát is.

A jelszó beírásra kétszer van szükség, nyilván e jelszavaknak egyezniük kell különben a regisztráció **nem lesz sikeres**.

A regisztráció abban az esetben **sem sikeres**, ha az adatbázisban már szerepel ilyen nevű felhasználó. Ilyen esetben az oldalértesítést (Window alert) küld a regisztrálni kívánó felhasználónak, hogy az a felhasználónév, amivel regisztrálni akar már foglalt és újat kell választania.

A felhasználónév és a jelszó formájára (bizonyos karakterek megkövetelt használata) nincsenek megkötések és az alkalmazás nem fogja érvénytelennek tekinteni a regisztrációt ha a felhasználó nem használt a regisztráció során ilyen karaktereket.

Ha a bejelentkezés sikeres volt akkor a felhasználó a főoldalt fogja látni.

Jobb felső sarokban láthatja a felhasználó az értesítéseit. Értesítést kaphat egy felhasználó, ha az ő általa beállított „Pénztárcának” a keretét túllépte vagy nagyon közel van hozzá, hogy túllépje. Tehát például tegyük fel hogy egy felhasználó beállított magának egy olyan „korlátozást” hogy Szeptember hónapban **maximum** 20,000 Ft-ot költhet ruhákra.

Ha a tranzakcióiból az olvasható ki hogy ezt a keretet túllépte vagy már nagyon közel jár ahhoz, hogy túllépje akkor értesítést küldünk neki.

Nyilván az értesítések száma (1,2,3…) a szerint növekszik, hogy a felhasználó hány „Pénztárca” keretét lépte túl, vagy nagyvalószínűséggel fogja átlépni.

Ha az értesítések száma nulla, egy zöld pipa fog megjelenni az értesítések helyén ezzel is jelezve a felhasználónak, hogy nem lépte túl a „Pénztárca” kereteit.

Amint belépett a felhasználó az alapértelmezett menüpont, ami **automatikusan** megjelenik neki az a **Tranzakciók** menüpont. Ami egy táblázatot fog megjeleníteni. Amely tartalmazza a felhasználó által beimportált fájlból kiolvasott tranzakciókat.

A táblázat négy olszoppal rendelkezik:

**Dátum**: A tranzakció „végbemenetelének” ideje (ÉÉÉÉ. HH. NN) például 2017.11.11

**Leírás:** Tartalmazza a tranzakció közleményét (vásárlás eseten ez a cég neve ahol vásároltunk) vagy az ellenoldali nevet (például fizetés megkapása esetén a cég neve ahol dolgozunk).

**Kategória**: Itt a felhasználó beállíthatja milyen típusú volt az adott tranzakció egy legördülő listából. Alapértelmezett érték szerepel ebben a cellában, ha a felhasználó nem állított be értéket.

Ha a felhasználó be szeretné állítani a **Kategória** cella értékét az ő általa felvitt „Pénztárca” típusokat választhatja, vagy ha nem szerepel köztük a megfelelő kategória hozzá is adhat új kategóriákat.

Fontos, hogy a bizonyos **Kategóriák** több alkategóriára oszthatóak. Például az Ételnek lehetnek olyan alkategóriái hogy étterem vagy bevásárlás.

**Érték**: Tartalmazza a tranzakció értékét (Forintban). Ha vásárlunk például -5,000. Ha fizetésünk jön +5,000.

Valamint a Tranzakció fül tartalmaz egy **Tranzakció Történet Importálás** gombot. Ami azt a célt szolgálja, hogy a felhasználó (saját bankjától) letöltött tranzakciós adatokat tartalmazó Excel fájlt feldolgozza és felvigye a táblázatba.

A gomb alatt megjelenítésre kerül az utolsó importálás dátuma is.

**Pénztárca** menüpont:

A Pénztárca menüpont két táblázatot tartalmaz. A jobb átláthatóság kedvéért. Míg az egyik táblázat a számlánkra bejövő pénzt tartalmazza a másik táblázat a felhasználó által beállított „Pénztárcát” és annak jelenlegi állását tartalmazza.

A Pénztárca táblázatot teljes mértékben a felhasználó készíti el és a neki megfelelő értékekkel tölti fel.

A Pénztárca táblázat három oszloppal rendelkezik:

**Típus oszlop:** A „Pénztárca” típusa, ebben az oszlopban szerepelhetnek főkategóriák és alkategóriák is. Például Autó a főkategória az alkategóriák pedig üzemanyag és tisztítás.

**Tervezett** **oszlop:** Ez az oszlop az aktuális kategória tervezett maximális költését tartalmazza forintban. A költés értékét teljes mértékben a felhasználó tölti ki és szerkesztheti kedve szerint. A felhasználó nem tud ebbe az oszlopba negatív értéket beírni , ha megpróbálja az alkalmazás értesítést küld.

**Még rendelkezésre áll oszlop:** A még rendelkezésre álló oszlop tartalmazza az aktuális kategóriára beállított még rendelkezésre álló pénzösszeget forintban. Ezt az oszlopot a felhasználó nem tudja szerkeszteni.

Ha a felhasználó túllépi az általa megszabott korlátot az aktuális sor pirosra színeződik és a jobb felső sarokba frissül a felhasználó értesítéseinek száma.

Valamint a táblázat tartalmaz egy **Új Pénztárca hozzáadása** gombot, amivel a felhasználó új Pénztárca típusokkal tudja bővíteni a táblázatát.

Illetve ha nem találja a neki megfelelő típust akár bővítheti is a választékot. Amit saját kézzel ír be. Ez az érték nem lehet üres, illetve értesítést küld a felhasználónak, ha az adott pénztárca típus már szerepel a rendszerben.

A „Pénztárca” menüpont még tartalmaz négy gombot a táblázatok felett ahol az aktuális illetve az ezelőtti hónapok szerepelnek, ezáltal a felhasználó meg tudja nézni a múlt havi pénztárcáit is.

**Áttekintés** menüpont:

Az áttekintés menüpont tartalmaz egy grafikont, amiben szerepel a felhasználó által beállított „Pénztárca” jelenlegi helyzete.

A grafikonvízszintes tengelyen láthatjuk a „Pénztárca” típusát, a függőleges tengelyen pedig a pénz mennyiségét.

Ha a felhasználó ráviszi az egerét az oszlopokra láthatja a pénzösszegeket.

Az oszlopok három színt vehetnek fel a pénztárca jelenlegi helyzete alapján. Ha az oszlop piros színű, akkor a felhasználó túlköltött az általa létrehozott korláton, ha a felhasználó az oszlopra húzza a kurzort láthatja mennyivel költött többet a kelleténél. Ha az oszlop sárga színű, akkor az azt jelenti, hogy a felhasználó pontosan annyit költött az adott hónapban, mint amennyit beállított magának az adott kategóriára. Ellenben ha az oszlop fehér, akkor a felhasználó az adott kategóriában még nem vásárolt az adott hónapban. Az oszlopra ráhúzva az egeret láthatja mennyit költhet ebből a kategóriából. Ha az oszlopban egyszerre szerepel a fehér és a zöld szín a fehér szín a felhasználható pénzösszeget jelenti, a zöld szín pedig a már felhasznált összeget.

A felhasználó a grafikon feletti láthat négy gombot, amik a hónapokat jelölik. Ezekre rákattintva válthat bizonyos hónapok között és nézheti meg a pénztárcák alakulását.

**Részvények** menüpont:

A részvények menüpontban a felhasználó először is négy gombra kattinthat, amik a hónapokat jelenítik meg. Ezekre kattintva az alkalmazás a kiválasztott hónap részvény adatait fogja megjeleníteni.

Alapértelmezés szerint az oldal mindig az aktuális hónapot választja ki.

Miután a felhasználó sikeresen kiválasztotta a hónapot. Két opció közül választhat:

A rendszer listázza ki a Vásárolt részvényeket.

**Vagy**

A rendszer listázza ki az Eladott részvényeket.

A Vásárolt részvények gombra kattintva a felhasználónak két táblázat fog megjelenni. Az felső táblázat tartalmazni fogja a részvényeket amiket vásárolt. Méghozzá 5 oszlopban.

**Dátum**: Mikor vásárolta a részvényeket. (ÉÉÉÉ. HH. NN például 2017.09.31)

**Típus**: A vásárolt részvény neve, milyen cég részvényei. (például IBM, Apple, Adidas)

**Vétel** **ár**: A részvény akkori árfolyama amikor a felhasználó vásárolta őket ( dollárban ).

**Mennyiség**: Hány darab részvényt vásárolt a felhasználó.

**Végösszeg**: Az akkori árfolyam és a darabszám szorzata a végösszeg.

Az alsó táblázat tartalmazza az **aktuális napi** részvényárfolyamokat, méghozzá azon részvényeket, amiket a felhasználó is vásárolt.

E táblázat tartalmazni fogja az aktuális árfolyamot és a százalékos változást a felhasználó által vásárolt részvények árfolyama között.

Ha a felhasználó az Eladott részvények gombra kattint egy hat oszlopú táblázat fog megjelenni:

Dátum: A részvények eladási dátuma. (ÉÉÉÉ. HH. NN például 2017.09.31)

**Típus**: Az eladott részvény neve, milyen cég részvényei. (például IBM, Apple, Adidas)

**Vétel** **ár**: A részvény akkori árfolyama amikor a felhasználó vásárolta őket ( dollárban ).

**Eladási ár**: A részvény akkori árfolyama amikor a felhasználó eladta őket (dollárban).

**Darabszám**: Azon eladott részvények száma amelyek azonos Eladási áron keltek el.

**Profit**: A részvény vételárához képest mennyi a nyereség az eladás után (dollárban).

**Kilépés** menüpont:

A felhasználó a kilépés menüpontra kattintva kijelentkezik az oldalról.